CELEX: 32015R0390
Language: hr
Date: 2015-03-05 00:00:00
Title: Provedbena uredba Komisije (EU) 2015/390 оd 5. ožujka 2015. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o zajedničkoj carinskoj tarifi

10.3.2015   
            
            
               HR
            
            
               Službeni list Europske unije
            
            
               L 65/13
            
         PROVEDBENA UREDBA KOMISIJE (EU) 2015/390
   оd 5. ožujka 2015.
   o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o zajedničkoj carinskoj tarifi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Uredbom (EEZ) br. 2658/87 utvrđuje se nomenklatura roba (dalje u tekstu „kombinirana nomenklatura”) te se navodi u Prilogu I. toj Uredbi.
            
         
               (2)
            
            
               U trenutačnom tekstu točke (a) dodatne napomene 2. uz poglavlje 20. drugog dijela kombinirane nomenklature propisuje se da se sadržaj različitih šećera proizvoda izračuna na temelju vrijednosti izmjerene na refraktometru upotrebom metode utvrđene u Prilogu Provedbenoj uredbi Komisije (EU) br. 974/2014 (2).
            
         
               (3)
            
            
               Proizvodi proizvedeni na bazi morskih algi i ostalih algi, pripremljeni ili konzervirani postupcima koji nisu utvrđeni u poglavlju 12. drugog dijela kombinirane nomenklature, na bazi manioke, indijske marante, kaćuna, čičoke, slatkog krumpira i sličnih korijena i gomolja s visokim sadržajem škroba ili inulina iz tarifnog broja 0714 kombinirane nomenklature ili na bazi lišća vinove loze razvrstani su u poglavlje 20. drugog dijela kombinirane nomenklature. Primjenom izračuna dobivenog s pomoću refraktometrijske metode ti proizvodi imaju tako visok sadržaj šećera da se smatra da sadržavaju dodani šećer u smislu dodatne napomene 3. uz to poglavlje, premda uopće ne sadržavaju dodani šećer.
            
         
               (4)
            
            
               Kako bi se osiguralo ispravno razvrstavanje takvih proizvoda, primjereno je predvidjeti upotrebu metode tekućinske kromatografije visoke djelotvornosti (HPLC) i primjenu utvrđenih formula koje primjenjuju carinski laboratoriji za potrebe izračuna sadržaja šećera tih posebnih proizvoda iz poglavlja 20. drugog dijela kombinirane nomenklature.
            
         
               (5)
            
            
               Kako bi se osiguralo jedinstveno tumačenje kombinirane nomenklature u cijeloj Uniji u pogledu mjerenja sadržaja šećera u različitim proizvodima, trebalo bi izmijeniti točku (a) dodatne napomene 2. uz poglavlje 20. drugog dijela kombinirane nomenklature.
            
         
               (6)
            
            
               Uredbu (EEZ) br. 2658/87 treba stoga na odgovarajući način izmijeniti.
            
         
               (7)
            
            
               Mjere predviđene u ovoj Uredbi u skladu su s mišljenjem Odbora za carinski zakonik,
            
         DONIJELA JE OVU UREDBU:
   Članak 1.
   U poglavlju 20. drugog dijela kombinirane nomenklature iz Priloga I. Uredbi (EEZ) br. 2658/87 točka (a) dodatne napomene 2. zamjenjuje se sljedećim:
   
      
                  „(a)
               
               
                  Sadržaj različitih šećera izraženih kao saharoza (sadržaj šećera) proizvoda koje se razvrstava u ovo poglavlje odgovara vrijednosti izmjerenoj na refraktometru (koji se upotrebljava u skladu s metodom propisanom u Prilogu Provedbenoj uredbi (EU) br. 974/2014) pri temperaturi od 20 °C, pomnoženoj s jednim od sljedećih faktora:
                  
                              —
                           
                           
                              0,93 za proizvode iz tarifnih podbrojeva 2008 20 do 2008 80, 2008 93, 2008 97 i 2008 99,
                           
                        
                              —
                           
                           
                              0,95 za proizvode iz drugih tarifnih brojeva.
                           
                        Međutim, sadržaj različitih šećera izraženih kao saharoza (sadržaj šećera) proizvoda koje se razvrstava u ovo poglavlje:
                  
                              —
                           
                           
                              proizvodi proizvedeni na bazi morskih algi i ostalih algi, pripremljeni ili konzervirani postupcima koji nisu navedeni u poglavlju 12.,
                           
                        
                              —
                           
                           
                              proizvodi proizvedeni na bazi manioke, indijske marante, kaćuna, čičoke, slatkog krumpira i sličnih korijena i gomolja s visokim sadržajem škroba ili inulina iz tarifnog broja 0714,
                           
                        
                              —
                           
                           
                              proizvodi proizvedeni na bazi lišća vinove loze,
                           
                        odgovara vrijednosti koja proizlazi iz izračuna na temelju mjerenja dobivenih primjenom metode tekućinske kromatografije visoke djelotvornosti (‚metoda HPLC’), upotrebom sljedeće formule:
                  S + (G + F) × 0,95;
                  gdje je:
                  
                               
                           
                           
                              ‚S’ sadržaj saharoze određen metodom HPLC;
                           
                        
                               
                           
                           
                              ‚F’ sadržaj fruktoze određen metodom HPLC;
                           
                        
                               
                           
                           
                              ‚G’ sadržaj glukoze određen metodom HPLC.”
                           
                        
            
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. ožujka 2015.
      
         
            Za Komisiju,
         
         
            u ime predsjednika,
         
         Heinz ZOUREK
         
            Glavni direktor za oporezivanje i carinsku uniju
         
      
   
   
      (1)  SL L 256, 7.9.1987., str. 1.
   
   
      (2)  Provedbena uredba Komisije (EU) br. 974/2014 оd 11. rujna 2014. o utvrđivanju refraktometrijske metode mjerenja suhog topljivog ostatka u prerađenim proizvodima od voća i povrća radi njihova razvrstavanja u kombiniranu nomenklaturu (SL L 274, 16.9.2014., str. 6.).